
                Audito metu vertinta Birštono muziejaus 2012 metų ir 2013 metų trijų ketvirčių finansinės atskaitomybės planų ir programų sąmatų įvykdymo ataskaitų duomenys bei savivaldybės lėšų ir turto valdymo, naudojimo ir disponavimo jais teisėtumas ir jų naudojimas įstatymų nustatytiems tikslams per 2012 metus ir 2013 metų tris ketvirčius.
                    Birštono muziejaus direktorius yra atsakingas už finansinės atskaitomybės planų ir programų sąmatų įvykdymo ataskaitų parengimą ir pateikimą, savivaldybės turto valdymo, naudojimo, disponavimo juo teisėtumą bei finansinių ataskaitų rinkinio sudarymo teisingumą. 
                     Kontrolierės pareiga remiantis atliktu auditu pareikšti nuomonę apie finansinę atskaitomybę, planų ir programų sąmatų įvykdymo atskaitas ir savivaldybės turto valdymo, naudojimo, disponavimo juo teisėtumą bei finansinių ataskaitų rinkinio sudarymo teisingumą. 
                     Auditas atliktas pagal Tarptautinius audito standartus. Šie standartai nustato, kad auditas būtų suplanuotas ir atliktas taip, kad gauti pakankamą pagrindą dėl finansinės atskaitomybės, planų ir programų sąmatų įvykdymo suvestinių ataskaitų duomenų tinkamo ir teisingo pateikimo, savivaldybės turto valdymo, naudojimo ir disponavimo juo teisėtumo bei finansinio ataskaitų rinkinio sudarymo teisingumo. Audito metu surinka įrodymai, kuriais pagrįsta Birštono muziejaus apskaitos sistemos ir vidaus kontrolės, finansinės atskaitomybės, planų ir programų sąmatų įvykdymo ataskaitų parengimo ir pateikimo, savivaldybės turto valdymo, naudojimo, disponavimo juo teisėtumo bei finansinių ataskaitų rinkinio sudarymo teisingumo vertinimas. Kontrolierė įsitikinusi, kad atliktas auditas suteikia pakankamą pagrindą nuomonei pareikšti.
	Kontrolierės nuomone, Birštono muziejaus 2012 metų ir 2013 m. trijų ketvirčių finansinės atskaitomybės, planų ir programų sąmatų įvykdymo ataskaitos bei pateiktas finansinių ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktus, reglamentuojančius biudžetinių įstaigų buhalterinę apskaitą ir finansinės atskaitomybės sudarymą.
	Remdamasi surinktais audito įrodymais kontrolierė pareiškia, kad 2012 metais ir 2013 metų  Birštono muziejuje valdant, naudojant ir disponuojant savivaldybės lėšomis ir turtu, juos naudojant įstatymų nustatytiems tikslams, neatitikimų Lietuvos respublikos teisės aktuose nustatytiems reikalavimams nenustatyta.
                   Audito išvada pateikta kartu su audito ataskaita.


Savivaldybės kontrolierė				Zita Pranckevičienė

